
Surah Dia Memasamkan Muka 

(Makkiyah) 





v* 

Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



"Dia (Muhammad) telah memasamkan mukanya dan 
berpaling mengabaikannya(l). Kerana seorang buta yang 
datang menemuinya(2). (Wahai Muhammad!) Tahukah 
engkau barangkali dia datang dengan tujuan untuk 
membersihkan dirinya(3). Atau untuk mencari pengajaran i, 
dan pengajaran itu berguna kepadanya (4). Tetapi orang 
yang merasa dirinya berdikari(5).Maka engkau telah 
memberi layanan yang baik kepadanya(6). Sedangkan tiada 
menjadi apa-apa kesalahan kepadamu jika ia enggan 
membersihkan dirinya(7). Tetapi orang yang datang (tergesa- 
gesa) menemuimu(8). Dan ia takut kepada Allah(9). Maka 
engkau telah abaikannya."(10) 

T 'f ^ J 


J 

f'" 








"Tidak sekali-kali begitu . Sesungguhnya ayat A!-Qur'an itu 
suatu peringatan(1 1). Oleh itu , siapa yang mahu ia boleh 
mengambil pengajaran darinya(12). la tercatat di dalam 
suhu f -suhu f yang dimuliakan(13). Yang dijunjung tinggi dan 
■suci(14). Terpelihara di tangan malaikat-malaikat para 
utusan(1 5).Yang mulia dan ta'at setia(1 6). Wajarlah manusia 
itu dibunuh! Alangkah besar kekufurannya(1 7). Dari bahan 
apakah ia diciptakan Allah?(18). Allah ciptakannya dari 
nutfah dan menentukan perencanaan terhadapnya(1 9). 
Kemudian Dia memudahkannya memilih jalan."(20). 

(§)l 

"Kemudian Dia mematikannya dan mengkebumikannya(21). 
Kemudian apabila Dia kehendaki Dia membangkitkannya 
kembali(22). Tidak sekali-kali begitu , manusia belum lagi 
melaksanakan apa yang diperintahkan-Nya(23). Kemudian 
hendaklah manusia memerhatikan makanannya(24). 
Sesungguhnya Kami telah mencurahkan air dengan curahan 
yang lebat(25). Kemudian Kami belahkan bumi .dengan 
belahan yang sempurna(26). Lalu Kami tumbuhkan padanya 
biji-bijian (2 7). Anggur dan sayur-sayuran (28). Zaitun dan 


. 

"Serta buah-buahan dan rumput-rampai(31). Untuk 
kenikmatan kamu dan ternakan kamu(32). Kemudian 
apabila tiba Qiamat yang gegak-gempita(33). Pada hari itu , 
setiap orang lari dari saudaranya(34). Dari ibu dan 
bapanya (3 5). Dari isteri dan anak-anaknya (3 6). Pada hari itu ; 
setiap orang dari mereka sibuk dengan diri masing- 
masing-). Pada hari itu, muka orang-orang (Mu'min) 
berseri-seri(38) Senyum ketawa dan gembira(39). Pada hari 
itu, muka orang-orang (kafir) comot berdebu(40). Di 
selubungi suram-muram(41). Merekalah orang-orang kafir 
yang derhaka."(42). 


(Latar belakang dan pokok pembicaraan) 

Surah ini mengandungi bahagian-bahagian yang 
amat kuat penjelasannya, la membicarakan berbagai- 
bagai hakikat yang besar. Sentuhan-sentuhannya 
amat mendalam. Ia mengemukakan gambaran- 
gambaran, bayangan-bayangan dan saranan-saranan 
yang unik. Ayat-ayatnya melahirkan nada-nada yang 
indah yang mengocak perasaan dan memberi ilham. 


Bahagian pertama surah ini memperkatakan salah 
satu peristiwa yang berlaku dalam sirah Rasulullah 
s.a.w., iaitu ketika beliau sedang sibuk melayani 
rombongan pembesar-pembesar Quraisy untuk 
menyeru mereka kepada agama Islam, tiba-tiba beliau 
ditemui oleh Abdullah ibn Ummu Maktum seorang 
buta yang miskin, la tidak mengetahui bahawa 
Rasulullah s.a.w. sedang duduk melayani rombongan 
itu. la terus meminta Rasulullah s.a.w. supaya 
mengajarnya apa yang telah disampaikan Allah 
kepadanya. Ini membuat Rasulullah s.a.w. tidak 
senang dan memasamkan mukanya dan tidak 
melayaninya, lalu turun Al-Qur'an dengan permulaan 
surah ini mengecamkan Rasulullah s.a.w. dengan 
kecaman yang amat tajam, dan menjelaskan hakikat 
nilai dalam kehidupan kelompok Islam dengan gaya 
bahasa yang kuat dan tegas di samping menjelaskan 
hakikat dan sifat da'wah Islam. 

"Dia (Muhammad) telah memasamkan mukanya dan 
berpaling mengabaikannya(l). Kerana seorang buta yang 
datang menemuinya(2). (Wahai Muhammad!) Tahukah 
engkau barangkali dia datang dengan tujuan untuk 
membersihkan dirinya (3). Atau untuk mencari pengajaran, 
dan pengajaran itu berguna kepadanya(4). Tetapi orang 
yang merasa dirinya berdikari. "(S) 



"Maka engkau telah memberi layanan yang baik 
kepadanya(6). Sedangkan tiada menjadi apa-apa kesalahan 
kepadamu jika ia enggan membersihkan dirinya (7). Tetapi 
orang yang datang (tergesa-gesa) menemuimu(8). Dan ia 
takut kepada Allah(9) Maka engkau telah abaikannya."(10) 










f-" 

"Tidak sekali-kali begitu. Sesungguhnya ayat Al-Qur'an itu 
suatu peringatan(1 1). Oleh itu, siapa yang mahu ia boleh 
mengambil pengajaran darinya(12). la tercatat di dalam 
suhuf-suhuf yang dimuliakan.(13) Yang dijunjung tinggi dan 
suci(14). Terpelihara di tangan malaikat-malaikat para 
utusan(15). Yang mulia dan ta'atsetia."(16) 


Bahagian yang kedua memperkatakan keingkaran 
dan kekufuran manusia yang jahat terhadap 
Tuhannya, la mengingatkan manusia asal-usul 
kejadiannya dan bagaimana Allah memberi 
kepadanya kemudahan untuk memilih jalan yang 
betul, bagaimana Allah menguruskan kematian dan 
kebangkitannya dan bagaimana manusia cuai 
melaksanakan perintah-Nya selepas itu: 






X& jaSUS ot 



"Wajarlah manusia itu dibunuhi Alangkah besar 
kekufurannya(1 7). Dari bahan apakah ia diciptakan 
Allah? (18). Allah ciptakannya dari nutfah dan menentukan 
perencanaan terhadapnya(1 9). Kemudian Dia 
memudahkannya memilih jalan. "(20) 

"Kemudian Dia mematikannya dan mengkebumikannya(21). 
Kemudian apabila Dia kehendaki Dia membangkitkannya 
kembali(22). Tidak sekali-kali begitu, manusia belum lagi 
melaksanakan apa yang diperintahkan-Nya. "(23) 


"Kemudian apabila tiba Qiamat yang gegak-gempita(33). 
Pada hari itu, setiap orang lari dari saudaranya(34). Dari ibu 
dan bapanya(35). Dari isteri dan anak-anaknya(36). Pada hari 
itu, setiap orang dari mereka sibuk dengan diri masing- 
masing. "(37) 



o ^ 't 



Bahagian yang ketiga menarik hati manusia supaya 
memperhatikan satu bahan yang amat penting 
kepadanya iaitu makanannya dan makanan 
ternakannya dan bagaimana Aliah mengaturkan 
pentadbiran dan perencanaan-Nya mengeluarkan 
makanan itu sama seperti Dia mengaturkan 
pentadbiran dan perencanaan-Nya untuk 
menciptakan diri manusia itu sendiri: 






"Kemudian hendaklah manusia memerhatikan 
makanannya(24). Sesungguhnya Kami telah mencurahkan 
air dengan curahan yang lebat(25). Kemudian Kami 
belahkan bumi dengan belahan yang sempurna(26). Lalu 
Kami tumbuhkan padanya biji-bijian. "(27) 




"Anggur dan sayur-sayuran(28). Zaitun dan kurma(29). Dan 
kebun-kebun yang merimbun subur(30). Serta buah-buahan 
dan rumput-rampai(31). Untuk kenikmatan kamu dan 
ternakan kamu. "(32) 


Bahagian yang akhir Al-Qur'an memperkatakan Hari 
Qiamat yang gegak-gempita yang akan datang 
dengan segala malapetakanya yang tergambar jelas 
pada setiap kata-katanya, di samping tergambar jelas 
kesan-kesannya yang dahsyat pada hati manusia, 
hingga ia lupakan segala sesuatu yang lain darinya 
dan tergambar pada wajah-wajah mereka yang 
comot: 

"Pada hari itu, muka orang-orang (Mu 'min) berseri-seri(38). 
Senyum ketawa dan gembira(39). Pada hari itu, muka orang- 
orang (kafir) comot berdebu(40). Di selubungi suram- 
muram(41). Merekalah orang-orang kafir yang derhaka."(42) 


Penayangan bahagian-bahagian surah dengan 
huraian sepintas lalu seperti ini mencurahkan ke 
dalam hati kesan-kesannya yang kuat dan mendalam, 
dan kami akan cuba pula menerangkan sudut-sudut 
pandangan yang jauh yang ditunjukkan oleh 
bahagian-bahagian surah ini, yang mungkin tidak 
dapat difahami menerusi pandangan pertama. 

Pembentangan bahagian-bahagian surah ini dan 
ayat-ayatnya sekilas seperti ini mencurahkan kesan- 
kesan pada pernyataannya yang begitu kuat dan 
mendalam mempengaruhi hati kita sebaik sahaja ia 
menyentuhnya. 


Kami akan cuba mendedahkan aspek-aspek dari 
maksud-maksudnya yang jauh oleh setengah- 
setengah bahagian surah ini yang tidak dapat 
difahami dengan pandangan sepintas lalu. 


■k k k k k k 


(Pentafsiran ayat-ayat 1 - 16 ) 



"Dia (Muhammad) telah memasamkan mukanya dan 
berpaling mengabaikannya(l). Kerana seorang buta yang 
datang menemuinya(2). (Wahai Muhammad!) Tahukah 
engkau barangkali dia datang dengan tujuan untuk 
membersihkan dirinya(3). Atau untuk mencari pengajaran, 
dan pengajaran itu berguna kepadanya(4). Tetapi orang 
yang merasa dirinya berdikari. "(S) 

'Maka engkau telah memberi layanan yang baik 
kepadanya(6). Sedangkan tiada menjadi apa-apa kesalahan 
kepadamu jika ia enggan membersihkan dirinya(7). Tetapi 
orang yang datang (tergesa-gesa) menemuimu(8). Dan ia 
takut kepada Allah(9). Maka engkau telah abaikannya."(IO) 

'Tidak sekali-kali begitu. Sesungguhnya ayat Ai-Qur'an itu 
suatu peringatan(ll). Oleh itu r, siapa yang mahu ia boleh 
mengambil pengajaran darinya(12). la tercatat di dalam 
suhuf-suhuf yang dimuliakan(13). Yang dijunjung tinggi dan 
suci(14). Terpelihara di tangan maiaikat-malaikat para 
utusan(15). Yang mulia dan ta'at setia. "(1 6) 


Bimbingan Ilahi yang diturun mengenai peristiwa ini 
amatlah besar. Ia jauh lebih besar dari apa yang dilihat 
dalam pandangan seimbas yang pertama, la 
merupakan bimbingan yang berdaya mu'jizat di 
samping merupakan hakikat yang mahu ditegak- 
kannya di bumi ini, serta kesan-kesannya kepada 
kehidupan manusia setelah ditegakkannya di bumi. 
Mungkin hakikat ini merupakan mu'jizat pertama 
Islam, juga mu'jizatnya yang teragung. Tetapi 
bimbingan ini hanya datang begini sahaja, dalam 
bentuk ulasan atau teguran terhadap satu peristiwa 
peribadi. Inilah cara Ilahi dalam Al-Qur'an. la 
menggunakan suatu kejadian atau peristiwa yang 
tertentu sebagai peluang untuk menjelaskan satu 
hakikat yang mutlak dan satu sistem hidup yang tetap 
teguh. 


Jika tidak, maka hakikat yang mahu ditegakkan oleh 
bimbingan ini dan kesan-kesannya yang wujud 
selepas ditegakkan dalam kehidupan umat Muslimin 
merupakan hakikat Islam itu sendiri. Inilah hakikat 
yang mahu ditegakkan Islam dan agama-agama 
samawi yang lain di bumi ini. 

Hakikat ini bukanlah semata-mata hendak mengajar 
bagaimana hendak melayani seseorang yang tertentu 
atau sekelompok manusia yang tertentu mengikut 
pengertian yang dekat bagi peristiwa dan teguran itu, 
malah ia terlalu jauh dari maksud ini. Bahkan hakikat 
ini bertujuan mengajar bagaimana seharusnya 
manusia menimbang dan menilai segala urusan hidup 
mereka? Dan dari mana seharusnya mereka 
mengambil nilai-nilai sebagai asas pertimbangan dan 
penilaian mereka? 


Tegasnya, hakikat yang mahu ditegakkan oleh 
bimbingan itu ialah supaya manusia yang hidup di 
bumi mengambil asas-asas penilaian dan 
pertimbangan mereka dari nilai-nilai Ilahi yang diturun 
dari langit semata-mata tanpa terikat dengan 
keadaan-keadaan persekitaran mereka di bumi dan 
dengan budaya hidup mereka, juga bukan dari nilai- 


nilai yang lahir dari kefahaman mereka yang terikat 
dengan budaya-budaya dan keadaan-keadaan 
persekitaran hidup mereka di bumi. 

Pengaruh Realiti Kehidupan Manusia Menyulitkan 
Mereka Untuk Menghayati Nilai-nilai Luhur Dari Langit 

Ini adalah suatu perkara yang amat besar dan sukar. 
Memang sukar bagi manusia untuk hidup dengan 
nilai-nilai dan pertimbangan-pertimbangan yang 
datang dari langit, yang bebas dari pertimbangan- 
pertimbangan bumi dan bebas pula dari tekanan- 
tekanannya. 

Kita dapat memahami kebesaran dan kesulitan 
perkara ini apabila kita memahami bagaimana 
besarnya pengaruh realiti hidup manusia dan 
bagaimana beratnya ia menekan perasaan dan jiwa 
manusia, bagaimana sukarnya untuk menghindari 
pengaruh keadaan-keadaan persekitaran dan 
tekanan-tekanan yang lahir dari realiti hidup manusia, 
iaitu realiti yang terbit dari keadaan-keadaan hidup 
mereka, dari pertalian-pertalian kehidupan mereka, 
dari tradisi-tradisi yang diwarisi masyarakat mereka, 
dari sisa-sisa keladak sejarah mereka dan dari semua 
keadaan yang mengikat mereka di bumi dan 
menambahkan tekanan ukurannya, nilai-nilai dan 
kefahamannya ke atas jiwa manusia. 

Begitu juga kita dapat memahami betapa besar dan 
sulitnya perkara ini apabila kita memahami bahawa 
Nabi Muhammad ibn Abdullah s.a.w. sendiri 
memerlukan kepada bimbingan ini dari Allah, malah 
memerlukan kepada kecaman-Nya yang tajam 
terhadap tindak-tanduknya iaitu kecaman yang 
menyarankan kehairanan terhadap cara layanannya. 

Cukuplah untuk membuktikan betapa penting dan 
besarnya sesuatu perkara di alam ini apabila dikatakan 
bahawa Nabi Muhammad ibn Abdullah sendiri 
memerlukan kepada peringatan dan bimbingan dari 
Allah untuk memahaminya. 

Ya, ini sahaja sudah cukup, kerana kebesaran dan 
ketinggian jiwa Muhammad yang masih memerlukan 
kepada peringatan dari bimbingan Allah untuk 
memahami persoalan ini, menunjukkan bahawa 
persoalan ini lebih besar dari kebesaran dan 
ketinggian jiwa beliau. Inilah hakikat persoalan ini 
yang menjadi sasaran bimbingan Allah untuk 
ditegakkannya di bumi melalui peristiwa yang unik ini. 

Nilai Hidup Yang Teragung Ialah Taqwa 

Bimbingan ini bertujuan agar manusia mengambil 
nilai-nilai dan ukuran-ukuran mereka dari langit dan 
bebas dari nilai-nilai bumi dan dari ukuran-ukurannya 
yang diambil dari seluruh realiti hidup mereka, inilah 
persoalan yang agung. 

Neraca yang telah diturunkan Allah kepada para 
rasul-Nya untuk menimbangkan nilai-nilai hidup 
seluruhnya ialah: 

"Sesungguhnya orang yang paling mulia diantara kamu disisi 
Allah ialah orang-orang yang paling bertaqwa . " 

(Surah al-Hujurat: 13) 

Inilah satu-satunya nilai yang memberat atau 
meringankan timbangan seseorang manusia yang 
sebenar, dan inilah nilai Ilahi yang diturunkan dari 
langit yang tidak ada sebarang hubungan dengan 
budaya-budaya bumi dan keadaan-keadaan 
persekitarannya. 

Tetapi manusia semuanya hidup di bumi. Mereka 
terikat sesama mereka dengan berbagai-bagai 
pertahan dan hubungan yang mempunyai nilai 
kepentingannya dan daya tarikan dalam kehidupan 
mereka, dan kerana itu mereka berinteraksi sesama 
mereka dengan nilai-nilai yang lain, iaitu nilai 
keturunan, nilai kekuatan, nilai kekayaan dan nilai 
hubungan-hubungan yang lahir dari pengagehan 
nilai-nilai itu, sama ada hubungan ekonomi atau 
bukan ekonomi. Di sinilah letaknya perbezaan 
kedudukan mereka di antara satu sama lain di mana 
setengahnya lebih kuat dan lebih tinggi dari yang lain 
mengikut ukuran bumi. 

Kemudian datang Islam mengumumkan: 



"Sesungguhnya orang yang paling mulia diantara kamu disisi 
Allah ialah orang-orang yang paling bertaqwa. " 

(Surah al-Hujurat: 13) 

Islam menolak semua nilai-nilai yang dipandang 
berat dalam kehidupan manusia, dan menekan 
perasaan mereka dan nilai-nilai yang mempunyai daya 
tarikannya yang kuat ke bumi, dan Islam menukarkan 
nilai-nilai ini dengan nilai baru yang diambil secara 
langsung dari langit, iaitu satu-satunya nilai yang 
diakui dalam pertimbangan neraca langit. 

Kemudian berlaku peristiwa Abdullah ibn Ummu 
Maktum untuk menjelaskan nilai itu dalam bentuk 
peristiwa yang berlaku di alam kenyataan, di samping 
menjelaskan dasar pokok, iaitu neraca dan nilai 
pertimbangan yang sebenar ialah neraca dan nilai Ilahi 
yang diturunkan dari langit. Dan umat Islam adalah 
berkewajipan menolak semua nilai-nilai yang lain, 
semua pandangan, semua neraca dan semua 
pertimbangan manusia yang lahir dari hubungan 
mereka di bumi agar mereka mengambil nilai-nilai 
Ilahi sahaja yang diturunkan dari langit dan 
menimbangkan segala sesuatu dengan nilai itu. 

Kisah Si Buta Miskin Abdullah Ibn Maktum Menemui 
Rasulullah Ketika Beliau Sedang Sibuk Melayani 
Pembesar-pembesar Quraisy Yang Kaya Raya 

Seorang buta yang miskin iaitu Ibn Ummu Maktum 
telah datang kepada Rasulullah s.a.w. yang sedang 
sibuk melayani pembesar-pembesar Quraisy iaitu 
'Utbah dan Syaibah, kedua-duanya anak Rabi'ah, Abu 


Jahl iaitu 'Amr ibn Hisyam, 'Umayyah ibn Khalaf, al- 
Walid ibn al-Mughirah, termasuk al-Abbas ibn Abdul 
Muttalib. Rasulullah s.a.w. menyeru mereka kepada 
Islam dan berharap agar kemasukan mereka ke dalam 
agama Islam akan memberi kebajikan kepada Islam 
ketika beliau sedang menghadapi kesulitan dan 
kesukaran di Makkah. Pembesar-pembesar inilah yang 
menentang Islam dengan harta kekayaan, kedudukan 
dan kekuatan mereka. Merekalah yang menahan 
orang ramai dari memeluknya. Mereka melakukan 
berbagai-bagai angkara dan tipu daya terhadap beliau 
hingga mereka dapat membekukan da'wahnya di 
Makkah, sedangkan orang-orang yang lain dari 
mereka hanya berdiri di luar Makkah. Mereka tidak 
menerima da'wah itu, walaupun beliau dilindungi 
seorang' yang paling dekat dan paling rapat kepada 
beliau dari segi hubungan kerabat, kerana mereka 
hidup dalam masyarakat jahiliyah yang berdasarkan 
semangat kesukuan, di mana pendirian suku 
mengatasi segala nilai dan pertimbangan yang lain. 

Seorang lelaki yang buta dan miskin telah datang 
kepada Rasulullah s.a.w. sedangkan beliau sibuk 
melayani pembesar-pembesar itu bukan untuk faedah 
dan kepentingan dirinya, tetapi untuk faedah dan 
kepentingan Islam. Andainya mereka memeluk Islam, 
maka segala rintangan hebat dan duri-duri tajam akan 
terhapus dari jalan yang dilalui da'wah Islam di 
Makkah, dan akan tersebarlah agama Islam di 
sekeliling Makkah selepas mereka menganut Islam. 

Lelaki itu datang dan berkata kepada Rasulullah 
s.a.w.: "Wahai Rasulullah! Bacalah kepadaku dan 
ajarkanku apa yang telah diajarkan Allah kepada 
anda." 

Ia berkata begitu berulang-ulang kali, ia tahu 
bahawa Rasulullah s.a.w. sedang sibuk dengan 
urusannya. Oleh kerana itu Rasulullah s.a.w. merasa 
tidak senang apabila ia datang memotong 
percakapannya dan mengganggu urusannya, dan 
tanda-tanda tidak suka itu kelihatan jelas pada air 
mukanya yang tidak dapat dilihat oleh lelaki itu. 
Beliau memasamkan wajahnya dan tidak melayaninya 
kerana ia telah mengganggu urusannya yang amat 
penting yang diharap dapat memberi faedah-faedah 
yang banyak kepada da'wah Islam. Beliau bertindak 
begitu kerana ingin menguatkan agamanya dan 
kerana keikhlasan beliau terhadap perkembangan 
da'wahnya, dan seterusnya kerana kesayangan beliau 
terhadap kepentingan Islam dan hasrat beliau untuk 
melihat Islam tersebar luas. 

Di sini datanglah campurtangan dari langit memberi 
keputusan yang tegas, memasang tanda-tanda jalan 
yang terang dan menjelaskan neraca yang sebenar 
untuk menimbang nilai-nilai, tanpa memperdulikan 
pertimbangan-pertimbangan dan perhitungan- 
perhitungan yang lain termasuk perhitungan untuk 
kepentingan agama yang dilihat oleh manusia 
walaupun yang melihatnya ialah Rasulullah s.a.w. 
.penghulu manusia sendiri. 

Di sini datanglah kecaman dari Aliah Yang Maha 
Tinggi terhadap nabi-Nya yang mulia yang 
mempunyai budi pekerti yang luhur... datanglah 
kecaman itu dalam ungkapan yang sangat keras, dan 
bagi pertama kali dalam seluruh Al-Qur'an, Allah 
berfirman kepada rasul-Nya yang dikasihi dengan 
menggunakan kata ^ atau "tidak sekali-kali 
begitu" iaitu sebuah kata-kata bantahan dan 
herdikan terhadap suatu perbuatan. Ini disebabkan 
kerana persoalan itu adalah satu persoalan agung 
yang menjadi asas agama ini. 


Gaya bahasa ungkapan kecaman Ilahi itu 
merupakan satu gaya bahasa yang unik, yang tidak 
dapat diterjemahkan ke dalam bahasa persuratan 
manusia, kerana bahasa persuratan manusia terikat 
dengan kaedah-kaedah dan peraturan-peraturan yang 
boleh menghilangkan kehangatan ungkapan Ilahi 
yang segar dan penuh ilham itu. Keistimewaan gaya 
bahasa ungkapan Al-Qur'an terletak pada 
kebolehannya menyampaikan sesuatu dengan 
sentuhan-sentuhan sepintas, dengan kata-kata yang 
pendek, dengan pengucapan yang penuh perasaan 
dan dengan pengungkapan yang mengandungi nada- 
nada, ciri-ciri dan imbasan-imbasan pandangan yang 
hidup. 






"Dia (Muhammad) telah memasamkan mukanya dan 
berpaling mengabaikannya(l). Kerana seorang yang buta 
datang menemuinya. "(2) 


Dengan menggunakan kata-kata cerita seorang 
yang lain yang tidak ada. Cara ini membayangkan 
bahawa maudhu' pembicaraan itu tidak disukai Allah 
hingga la tidak mahu menunjukkan maudhu' itu 
secara langsung kepada nabi kesayangan-Nya kerana 
kasihkannya dan kerana menghormatinya dari terus 
mengemukakan kepadanya perkara yang tidak 
diingininya itu. 


kepadanya? Tahukah engkau barangkali hati lelaki itu 
akan disinari nur Allah yang akan mengubahkannya 
menjadi rumah nur yang sentiasa menerima nur dari 
langit? Kebajikan ini akan menjadi kenyataan apabila 
ada hati yang membuka pintunya untuk menerima 
hidayat dan apabila hakikat iman terpacak kukuh di 
dalam hatinya. Inilah persoalan agung di dalam 
neraca pertimbangan Allah. 

Kemudian nada kecaman itu meninggi dan kata- 
katanya bertambah keras. Ia berubah dari ungkapan- 
ungkapan yang membayangkan kehairanan kepada 
kaum: 



"Tetapi orang yang merasa dirinya berdikari(5). Maka engkau 
telah memberi layanan yang baik kepadanya(6). Sedangkan 
tiada menjadi apa-apa kesalahan kepadamu jika ia enggan 
membersihkan dirinya(7). Tetapi orang yang datang (tergesa- 
gesa) menemuimu(8). Dan ia takut kepada Allah(9). Maka 
engkau telah abaikannya."(1 0) 

Yakni orang-orang yang terus terang menyatakan 
sikap berdikari yang tidak perlu kepadamu, kepada 
agamamu dan kepada hidayat, kepada kebajikan, 
kepada nur dan kepada kebersihan yang dibawa oleh 
da'wahmu, maka engkau telah memberi kepada 
mereka layanan yang baik, dan engkau bersusah 
payah supaya mereka mendapat hidayat, sedangkan 
mereka tidak menghiraukanmu. 



"Sedangkan tiada menjadi apa-apa kesalahan kepadamu jika 
ia enggan membersihkan dirinya. "(7) 


Kemudian ungkapan itu diubahkan kepada 
kecaman dalam bentuk percakapan yang ditujukan 
secara langsung kepada Rasulullah s.a.w setelah 
disembunyikan perbuatan beliau yang menimbulkan 
kecaman itu. la diungkapkan agak tenang pada 
mulanya: 



"(Wahai Muhammad l) Tahukah engkau barangkali dia 
datang dengan tujuan untuk membersihkan dirinya(3). Atau 
untuk mencari pengajaran , dan pengajaran itu berguna 
kepadanya. " (4) 

Tahukah engkau barangkali kebajikan yang besar ini 
akan menjadi kenyataan, apabila si lelaki yang buta 
dan miskin yang datang mencari pengajaran darimu 
itu dapat membersihkan dirinya dan membuat hatinya 
sedar dan mendapat pengajaran yang berguna 



Apa mudaratnya kepadamu jika mereka terus 
bergelimang dalam noda dan dosa mereka? Engkau 
tidak bertanggungjawab terhadap dosa mereka, dan 
engkau tidak diberi pertolongan kerana mereka dan 
bukannya tugas engkau menjaga mereka. 



"Tetapi orang yang datang (tergesa-gesa) menemuimu(8). 
Dan ia takut kepada Allah(9). Maka engkau telah 
abaikannya."(1 0) 

Allah namakan sikap tidak melayani seseorang 
Mu'min yang ingin mencari pengajaran sebagai 
perbuatan yang abai dan cuai. ini merupakan satu 
kenyataan yang berat. 

Kemudian nada kecaman itu bertambah tinggi lagi 
hingga sampai kepada darjah mengherdik dan 


244 


ZO SURAH 'ABASA G& 


JUZU' KE-30 


membantah, "tidak sekali-kali begitu." Yakni ini 
tidak sepatutnya berlaku buat selama-lamanya. Ia 
merupakan satu ungkapan yang menarik perhatian di 
tempat ini. 


Da'wah Tidak Menghargai Pangkat Kebesaran Dan 
Kekayaan , Tetapi Menghargai Siapa Sahaja 
Yang Ingin Menerimanya 


Kemudian ia menerangkan hakikat da'wah, 
kemuliaannya, kebesarannya, keluhurannya dan 
sifatnya yang tidak memerlukan kepada sesiapa dan 
kepada apa-apa bentuk bantuan dan sandaran. 
Da'wah hanya memberi perhatian kepada sesiapa 
yang berkehendak kepadanya walau apa pun pangkat 
dan kedudukannya dalam ukuran dunia: 





iJjSUM 


<SSj\ j 

s' * • 


"Tidak sekali-kali begitu. Sesungguhnya ayat Al-Qur'an itu 
suatu peringatan(1 1). Oleh itu , siapa yang mahu ia boleh 
mengambil pengajaran darinya(12). la tercatat di dalam 
suhuf-suhuf yang dimuliakan(13). Yang dijunjung tinggi dan 
suci(14). Terpelihara di tangan malaikat-malaikat para 
utusan(15). Yang mulia dan ta'at setia. "(1 6) 


Ayat-ayat Al-Qur'an itu mulia dalam semua 
pertimbangan dan mulia di dalam suhuf-suhufnya. la 
dijunjung tinggi dan suci, ia diserahkan kepada 
utusan-utusan daripada malaikat yang tertinggi, yang 
mulia dan ta'at setia untuk dikirimkan kepada para 
rasul yang terpilih di bumi supaya disampaikan 
kepada penghuni-penghuninya. 

Itulah sifat malaikat-malaikat yang mulia dan ta'at 
setia. Ayat-ayat AI-Qur'an itu amat mulia dan suci 
dalam segala perkara yang dibicara dan disentuhkan 
olehnya, sama ada dari dekat atau dari jauh. Ayat- 
ayat itu amat mulia, ia tidak ditawarkan kepada 
orang-orang yang enggan menerimanya iaitu orang- 
orang yang terang-terang menyatakan bahawa 
mereka tidak memerlukannya, la hanya ditawarkan 
kepada orang yang mengiktirafkan kemuliaannya dan 
mahu membersihkan diri dengannya. 

Penjelasan ayat-ayat ini merupakan neraca Allah 
untuk menimbangkan nilai-nilai dan ukuran-ukuran 
dan untuk menilaikan manusia dan kedudukan 
mereka. Inilah keputusan Allah dan seluruh keputusan 
harus dirujukkan kepada-Nya. 

Peristiwa ini berlaku di Makkah ketika da'wah Islam 
ditentang hebat dan bilangan orang-orang Mu'min 
amat kecil. Perbuatan Rasulullah s.a.w. melayani 
pembesar-pembesar itu bukanlah terbit dari 
kepentingan peribadi, dan ■ perbuatan beliau 
mengabaikan si buta yang miskin itu bukanlah pula 
terbit dari pertimbangan peribadi, kerana yang 
menjadi perhitungan beliau pada awal dan akhir ialah 


perkembangan da'wah. Tetapi yang menjadi hakikat 
da'wah ialah neraca dan nilai-nilai ini. Kedatangan 
da'wah ialah untuk menegakkan neraca dan nilai-nilai 
ini dalam kehidupan manusia. Da'wah tidak boleh 
menjadi mulia, kuat dan terbela, melainkan apabila 
tegaknya neraca dan nilai-nilai ini. 

Persoalan yang sebenar adalah lebih besar dari 
peristiwa Ibn Ummu Maktum yang unik itu, dan lebih 
luas dari maudhu'nya yang langsung. Persoalan yang 
sebenar ialah manusia harus menerima neraca-neraca 
dan nilai-nilai dari langit bukannya dari bumi dan 
menerima pertimbangan-pertimbangan dari Allah 
bukan pertimbangan-pertimbangan dari bumi. 



"Sesungguhnya orang yang paling mulia diantara kamu disisi 
Allah ialah orang yang paling bertaqwa. " 

(Surah al-Hujurat: 13) 

Orang Yang Paling Mulia Mengikut Nilai Dan 
Pertimbangan Allah 

Orang yang paling mulia di sisi Allah ialah orang 
yang mendapat perhatian dan layanan Allah 
walaupun ia tidak mempunyai nilai-nilai dan ukuran- 
ukuran yang lain yang diiktirafkan oleh manusia di 
bawah tekanan realiti dan budaya-budaya hidup 
mereka di dunia seperti keturunan, kekuatan, harta 
kekayaan dan lain-lain nilai. Semua nilai dunia tidak 
mempunyai apa-apa erti apabila ia kosong dari 
keimanan dan ketaqwaan. Hanya satu sahaja syarat 
untuk menjadikan nilai-nilai dunia itu mempunyai erti 
dan maknanya, ia harus digunakan untuk 
kepentingan iman dan taqwa. 

Inilah hakikat agung yang mahu ditegakkan oleh 
bimbingan Ilahi dalam peristiwa ini mengikut cara Al- 
Qur'an yang menggunakan peristiwa yang unik dan 
kesempatan yang tertentu itu sebagai sarana untuk 
menegakkan hakikat yang mutlak dan sistem hidup 
yang tetap. 


Reaksi Rasulullah Terhadap Teguran 
Dan Bimbingan Allah 

Rasulullah s.a.w. telah menerima bimbingan dan 
kecaman Ilahi dengan penuh terharu dan terus 
berusaha menegakkan hakikat nilai ini dalam seluruh 
kehidupan peribadinya dan kehidupan kelompok 
Muslimin dengan sifatnya sebagai hakikat Islam yang 
pertama. 

Tindakan pertama yang dilakukan oleh Rasulullah 
s.a.w. ialah mengumumkan surah yang telah 
diturunkan kepadanya, yang mengandungi bimbingan 
dan kecaman Ilahi dalam peristiwa itu. Pengumuman 
itu sungguh hebat sekali. Ia hanya sanggup dilakukan 
oleh seorang yang bersifat rasul sahaja jika dilihat dari 
apa sahaja sudut pandangan kita di waktu itu. Ya, 
tiada yang sanggup mengumumkan kepada khalayak 
ramai kecuali rasul bahawa beliau telah dikecam 

hebat kerana suatu kesilapan yang telah 
dilakukannya. Bagi seorang pembesar yang bukan 
rasul cukuplah ia mengetahui kesilapan itu untuk 
dihindarinya di masa depan; tetapi urusan nubuwah 
adalah suatu urusan yang tidak dan mempunyai ufuk- 
ufuk yang lain pula. 

Tiada orang lain melainkan rasul sahaja yang 
sanggup mengumumkan hakikat nilai ini dengan 
tenang dan di hadapan pembesar Quraisy dalam masa 
da'wah Islam sedang menghadapi golongan- 
golongan yang berbangga dengan keturunan, 
pangkat kebesaran, harta kekayaan dan kekuatan 
kerana mereka hidup dalam masyarakat yang tidak 
memberi tempat kepada yang lain dari nilai-nilai itu 
hingga mereka pernah mengatakan kepada 
Muhammad ibn Abdullah ibn Abdul Muttalib ibn 
Hasyim: 



"Mengapakah AI~Qur'an ini tidak diturunkan kepada 
seorang pembesar salah satu dari dua negeri ini?" 


(Surah az-Zukhruf: 31) 

Inilah pandangan mereka terhadap beliau walaupun 
beliau dari keturunan Quraisy seperti mereka. Ini 
adalah semata-mata kerana beliau tidak pernah 
menjadi ketua dan pemimpin di dalam kalangan 
mereka sebelum menjadi nabi. 

Kemudian hakikat nilai yang seperti ini tidak 
mungkin lahir dari masyarakat yang seumpama ini, 
malah ia lahir dari wahyu langit, la tidak mungkin lahir 
dari bumi dan tidak mungkin lahir dari bumi Makkah 
itu sendiri di zaman itu, hanya kekuatan dari langitlah 
yang menurunkan hakikat ini menerusi Rasulullah 
s.a.w. kepada masyarakat sekelilingnya hingga 
bertunjang kuat, mendalam dan dinamis zaman 
berzaman dalam kehidupan umat Muslimin. 

Pengumuman nilai ini merupakan suatu kelahiran 
baru bagi umat manusia sama seperti kelahiran tabi'i 
mereka, malah ia lebih besar ertinya dari kelahiran 
tabi'i, kerana manusia mencapai kebebasannya’ yang 
hakiki baik dari segi perasaan mahupun dari segi 
realiti iaitu kebebasan dari nilai-nilai bumi kepada 
nilai-nilai yang turun dari langit, yang terpisah dari 
segala nilai, segala neraca, segala kefahaman, segala 
perhitungan, segala keadaan persekitaran amali, dan 
pertalian-pertatian di alam kenyataan yang 
mempunyai pengaruh dan tekanan yang kuat, juga 
bebas dari segala hubungan darah daging dan 
perasaan. Kemudian nilai-nilai baru itu difahami dan 
diterima oleh semua orang Islam kemudian persoalan 
yang agung itu berubah menjadi lunas kebenaran 
yang diterima sepenuhnya oleh hati nurani seorang 
Muslim, di samping menjadi syari'at dan hakikat 
hidup pertama masyarakat Islam yang kekal zaman 
berzaman dalam kehidupan umat Muslimin. 


Kita hampir-hampir tidak dapat memahami 
kelahiran yang baru itu kerana kita tidak dapat 
menggambarkan dalam hati kita hakikat kebebasan 
dari nilai-nilai, ukuran-ukuran dan pertimbangan- 
pertimbangan yang diwujudkan oleh peraturan- 
peraturan bumi dan hubungan-hubungannya yang 
mempunyai kesan yang amat kuat hingga setengah- 
setengah pejuang aliran-aliran teori progresif 
memandang bahawa nilai ekonomi itulah satu- 
satunya faktor yang menentukan nasib manusia, 
menentukan 'aqidah-'aqidah dan kesenian-kesenian 
mereka, menentukan adab-adab cara, undang- 
undang dan adat resam mereka, dan menentukan 
kefahaman-kefahaman mereka terhadap hidup 
sebagaimana ditegaskan oleh pemimpin-pemimpin 
teori Pentafsiran Kebendaan Terhadap Sejarah 1 yang 
berpandangan sempit dan terlalu jahil dengan 
hakikat-hakikat jiwa manusia dan hakikat-hakikat 
hidup. 

Hakikat ini merupakan satu mu'jizat, iaitu mu'jizat 
kelahiran baru bagi manusia menerusi agama Islam di 
zaman itu. 

■k -k ’k -k ’k ’k 

Sejak kelahiran yang baru itu, nilai-nilai ini pun mula 
bertapak, tetapi masalah ini tidak mudah di dalam 
masyarakat Arab dan tidak pula mudah di dalam jiwa 
umat Muslimin itu sendiri, tetapi Rasulullah s.a.w. 
dengan kehendak Allah, dengan tindakan- 
tindakannya, dengan kepimpinan dan bimbingannya 
yang lahir dari keghairahan perasaannya yang 
berkobar-kobar terhadap bimbingan Al-Qur'an telah 
berjaya menanamkan hakikat nilai ini dalam hati dan 
kehidupan orang-orang Islam serta menjaga dan 
mengasuhnya hingga akar-akarnya bertunjang kukuh 
dan dahan-dahannya bercabang-cabang subur 
menaungi kehidupan umat Muslimin berabad-abad 
lamanya walaupun menghadapi berbagai-bagai faktor 
kejatuhan yang lain. 

Selepas peristiwa ini Rasulullah s.a.w. sentiasa 
menunjukkan senyum manisnya dan memberi layanan 
yang baik kepada ibn Ummu Maktum, setiap kali 
beliau bertemu dengannya, beliau berkata: "Selamat 
bertemu dengan orang yang menyebabkan aku 
dikecam oleh Tuhanku. " 

Beliau telah melantik Ibn Ummu Maktum sebanyak 
dua kali sebagai pemangku pemerintah Madinah 
selepas Hijrah. 

Penghormatan Rasulullah Kepada Ibn Ummu Maktum 
Dan Golongan Bekas-bekas Abdi 

Untuk menghancurkan nilai-nilai masyarakat Arab 
yang lahir dari perhitungan bumi dan budaya- 


1 Seperti Hegel dan Kari Marx. Menurut teori ini ; kekuatan 
kebendaan atau ekonomi Itulah yang menentukan perjalanan 
sejarah - (Penterjemah). 

budayanya, beliau telah mengahwinkan sepupunya 
Zainab binti Jahsy al-Asadiyah dengan Zayd ibn 
Harithah, bekas hambanya yang dibebas, sedangkan 
perkahwinan dan persemendaan itu merupakan 
perkara yang amat sensitif terutama dalam 
masyarakat Arab. 

Sebelum itu beliau telah mempersaudarakan di 
antara orang-orang Islam di awal Hijrah. Beliau 
jadikan bapa saudaranya Hamzah bersaudara dengan 
bekas hambanya Zayd, dan Khalid ibn Ruwayhah al- 
Khatha'mi bersaudara dengan Bilal ibn Rabah. 

Beliau telah mengirim Zayd ibn Harithah sebagai 
panglima agung tentera Islam di dalam Peperangan 
Mu'tah, di bawahnya ialah Ja'far ibn Abu Talib dan 
Abdullah ibn Abu Rawahah al-Ansari memimpin tiga 
ribu orang tentera dari para Muhajirin dan para Ansar 
termasuk pahlawan Khalid ibn al-Walid. Rasulullah 
s.a.w. sendiri keluar menghantar keberangkatan 
mereka. Dalam peperangan itulah ketiga-tiga 
panglima perang itu radiallahu 'anhum gugur syahid. 

Perlantikan 'Usamah Ibn Zayd Sebagai Panglima Agung 
Tentera Islam Yang Termuda 

Tindakan Rasulullah s.a.w. yang paling akhir ialah 
melantik 'Usamah ibn Zayd mengepalai satu angkatan 
tentera untuk memerangi Rom. Angkatan ini 
mengandungi ramai dari orang-orang Muhajirin dan 
Ansar termasuk Abu Bakr dan Umar, iaitu dua orang 
sahabat dan menteri Rasulullah s.a.w. juga dua orang 
khalifah selepasnya yang dipilih dengan kata sepakat 
orang-orang Islam, juga termasuk Sa'ad ibn Abu 
Waqqas kerabat Rasulullah s.a.w. dan dari suku 
Quraisy yang paling awal memeluk agama Islam. 

Perlantikan 'Usamah selaku panglima besar 
angkatan tentera itu telah menimbulkan sungutan 
setengah-setengah orang kerana 'Usamah terlalu 
muda untuk jawatan itu. Hal ini telah diceritakan oleh 
ibn Umar r.a. katanya: "Rasulullah s.a.w. telah 
mengirim satu angkatan tentera yang dikepalai oleh 
' Usamah ibn Zayd r.a. Perlantikan beliau telah 
dibantah oleh setengah-setengah orang , lalu Nabi 
s.a.w. bersabda: Jika kamu membantah 

perlantikannya sebagai kepala angkatan tentera , 
maka kamu juga telah membantah perlantikan 
bapanya sebelum ini. Demi Allah , dia adalah seorang 
yang layak untuk mengepalai angkatan tentera , dan 
jika jawatan itu patut disandang oleh orang yang 
paling disukaiku, maka ' Usamah inilah orang yang 
paling disukaiku." 2 

Penghormatan Rasulullah Kepada SalmanAl-Farisi 

Apabila berlaku kekecohan tentang Salman al-Farisi 
dan mereka mula memperkatakan tentang bangsa 
Parsi dan bangsa Arab mengikut ilham semangat 
perkauman yang sempit, Rasulullah s.a.w. telah 
menyampaikan keputusannya yang muktamad dalam 


perkara itu dengan sabdanya: "Salman adalah dari 
kami Ahlil-Bait." 3 

Dengan nilai dan neraca langit, Rasulullah s.a.w. 
telah membawa Salman al-Farisi menyeberangi 
sempadan-sempadan keturunan dan perkauman 
sempit yang dibangga-banggakan mereka dan terus 
dijadikannya Ahlil-Bait. 

Kisah Keterlanjuran Abu Zar Al-Ghif ari Kepada 
Bilal Ibn Rabah 

Apabila berlaku pertelingkahan di antara Abu Zar al- 
Ghifari dan Bilal ibn Rabah r.a. di mana Abu Zar 
terlancar lidahnya berkata kepada Bilal: "Wahai anak 
mak hitami" 

Rasulullah s.a.w. telah menyatakan kemarahannya 
yang amat besar dan bersabda kepadanya dengan 
keras dan menakutkan: 'Wafia/ Abu Zar I Semuanya 
kurang belaka i, tiada kelebihan bagi anak mak putih 
dengan anak mak hitam. " 4 

Di sini beliau telah menjelaskan perbezaan dalam 
perkara itu hingga ke akar-akarnya yang jauh. Jika 
mengikut Islam, maka yang diikuti ialah nilai-nilai dan 
neraca-neraca pertimbangan langit. Dan jika 

mengikut jahiliyah, maka yang diikut ialah nilai-nilai 
dan neraca-neraca pertimbangan bumi. 

Kata-kata Rasulullah s.a.w. yang hangat itu telah 
menjejak hati Abu Zar yang peka, dan membuatnya 
begitu terharu, lalu ia meletakkan dahinya ke bumi 
dan bersumpah bahawa ia tidak akan 

mengangkatkan dahinya hingga dipijak oleh Bilal 
untuk menebuskan dosanya dari kata-katanya yang 
amat kesat. 

Di sini neraca yang mengangkatkan darjah Bilal 
ialah neraca langit. Menurut cerita Abu Huwayrah r.a. 
katanya: Sabda Rasulullah s.a.w.: 

(j 4£.U»P j L L> 

<J SLUI jU . iJjip 

(j cJLp U : JUi . 

j' cM Cr* J 1*1? (jl 'ktjL* 

• (j ^ dJJJj 

"Wahai Bilal: Ceritakan kepadaku apakah amalan yang 
engkau kerjakan dalam islam yang lebih engkau harapkan 
berguna kepadamu , kerana malam tadi (dalam mimpiku) aku 
dengar bunyi capaimu di depanku dalam Syurga." Jawab 
Bilal: "Tiada amalan yang aku kerjakan dalam Islam yang 
lebih aku harapkan berguna kepadaku dari amalanku bersuci 
(mengambil wudhu') dengan sempurna pada mana-mana 
waktu 7 sama ada malam atau siang, kemudian aku 
sembahyang dengan wudhu' itu sebanyak yang ditetapkan 
kepadaku supaya aku sembahyang. " 5 


2 Dikeluarkan oleh Al-Bukhari, Muslim dan at-Tirmizi. 


3 Dikeluarkan oleh At-Tabrani dan al-Hakim. 

4 Dikeluarkan oleh Ibn al-Mubarak. 

5 Dikeluarkan oleh Al-Bukhari dan Muslim. 

Rasulullah s.a.w. telah bersabda tentang 'Ammar 
ibn Yasir apabila ia meminta izin untuk menemui 
beliau: "Izinkannya masuk. Selamat datang seorang 
yang jujur yang sentiasa dijujurkan Allah . " 6 7 

Sabdanya tagi tentang 'Ammar: "Ammar r.a. telah 
dipenuhkan dengan iman hingga ke hujung-hujung 
tulangnya yang lembut. " 1 

Penghormatan Rasulullah Kepada Abdullah Jbn Mas'ud 

Dari Huzayfah r.a., sabda Rasulullah s.a.w.: 

' Aku tidak tahu selama manakah aku akan ada 
bersama kamu , oleh itu ikutilah setepasku dua orang 
ini 'j beliau menunjukkan kepada Abu Bakr dan 'Umar 
r/anhuma "berpandulah dengan petunjuk 'Ammar " 
dan apa yang diceritakan oleh Ibn Mas'ud hendaklah 
kamu percayakannya. " 8 

Bagi orang-orang asing dari Madinah, ibn Mas'ud 
dianggapkan sebagai anggota keluarga Rasulullah 
s.a.w. Dari Abu Musa r.a. katanya: "Aku bersama 
saudaraku datang dari Yaman, kami tinggal di 
Madinah sebentar dan kami fikir Ibn Mas'ud dan 
ibunya dari keluarga Rasulullah s.a.w. kerana terlalu 
kerap mereka keluar masuk menemui Rasulullah dan 
duduk bersama-sama dengannya" 9 

Penghormatan Rasulullah Kepada Julaybib 

Seorang lagi bekas hamba iaitu Julaybib. Rasulullah 
s.a.w. sendiri telah meminang seorang perempuan 
Ansar untuk dikahwinkan dengan Julaybib. Apabila 
kedua orang tua perempuan itu enggan merestuinya, 
perempuan itu berkata kepada mereka: 

"Sukakah ayah dan ibu menyerahkan perkara ini 
kepada Rasulullah s.a.w.? Jika beliau bersetuju, maka 
kahwinkannya dengan saya." Lalu kedua-dua orang 
tua itu bersetuju dan terus mengahwinkan mereka. 10 

Tidak lama selepas perkahwinan itu Rasulullah 
s.a.w. telah kehilangan Julaybib dalam satu 
pertempuran yang mengakibatkannya gugur syahid. 
Menurut Abu Barzah al-Aslami r.a. katanya: 

Rasulullah s.a.w. telah memasuki satu peperangan, 
lalu Allah memberi kemenangan kepadanya. Beliau 
bertanya para Sahabat: "Adakah kamu kehilangan 
sesiapa lagi?" Jawab mereka: "Ya. Kami hilang si anu, 
si anu dan si anu." Kemudian Nabi bertanya lagi: 
"Adakah kamu kehilangan sesiapa lagi?" Jawab 
mereka: 'Ya. Kami kehilangan si anu, si anu dan si 
anu." Kemudian beliau bertanya lagi: "Adakah kamu 
kehilangan sesiapa lagi?" Jawab mereka, " Tidak ada 
lagi." Lalu beliau bersabda: "Aku kehilangan 


6 Dikeluarkan oleh at-Tirmizi. 

7 Dikeluarkan oleh an-Nasai'. 

8 Dikeluarkan oleh at-Tirmizi. 

9 Dikeluarkan oleh al-Bukhari, Muslim dan at-Tirmizi'. 

10 Dari hadith Musnad al-lmam Ahmad dari Anas. 


Julaybib." Lalu mereka mencarinya dan menemui 
mayatnya berada dekat dengan tujuh mayat musuh 
yang telah dibunuhnya dan akhirnya mereka 
membunuhnya. Lalu Nabi s.a.w. pun datang dan 
berdiri di depan mayatnya kemudian bersabda: "Dia 
telah membunuh tujuh orang musuh dan kemudian 
mereka membunuhnya. Dia dariku dan aku darinya. 
Dia dariku dan aku darinya. " 

Kemudian beliau meletakkan mayat Julaybib itu di 
atas dua lengannya, tanpa pengalas yang lain selain 
dari dua lengan beliau. 

Kata Abu Barzah: Lalu beliau menggali tanah dan 
meletakkan Julaybib dalam kuburnya, dan Abu Barzah 
tidak menyebut hal mandinya. 11 

****** 

Dengan bimbingan Ilahi itu dan dengan contoh 
teladan Nabi s.a.w., terlaksanalah kelahiran baru bagi 
manusia dalam satu bentuk yang unik, dan dengan 
itu lahirlah masyarakat Rabbani yang menerima nilai- 
nilai dan neraca-neraca pertimbangannya dari langit, 
iaitu nilai-nilai yang bebas dari ikatan-ikatan bumi 
walaupun mereka hidup di bumi. Ini adalah mu'jizat 
Islam yang agung, iaitu mu'jizat yang tidak akan 
terlaksana melainkan dengan iradat Allah dan amalan 
Rasulullah s.a.w., dan mu'jizat ini sendiri 
membuktikan bahawa agama ini adalah dari Allah 
dan orang yang membawa agama ini adalah utusan 
dari Allah. 

Kedudukan Abu Bakr Dan 'Umar Dalam 
Kepimpinan Islam 

Di antara pentadbiran Allah terhadap agama ini 
selepas wafatnya Rasulullah s.a.w. ialah agama ini 
dipimpin oleh sahabatnya yang pertama Saidina Abu 
Bakr dan sahabatnya yang kedua Saidina 'Umar, iaitu 
dua orang tokoh yang paling dekat yang memahami 
tabi'at agama ini, dan yang paling sebati menerima 
contoh teladan Rasulullah, juga dua orang manusia 
yang paling kasih kepada Rasulullah s.a.w. dan paling 
patuh mengikut jejak langkah Rasulullah s.a.w. dan 
amalan-amalan yang disukainya. 

Selepas wafat Rasulullah s.a.w., Abu Bakr r.a. telah 
mengukuhkan keputusan Rasulullah s.a.w. yang telah 
melantikkan 'Usamah sebagai panglima besar tentera. 
Oleh itu, tugas pertama yang dilakukan oleh Abu Bakr 
selepas memegang jawatan Khalifah ialah 
meneruskan pengiriman angkatan tentera yang, 
disusun oleh Rasulullah s.a.w. di bawah pimpinan 
'Usamah itu. Dan beliau sendiri telah menghantar 
angkatan itu hingga sampai di luar Madinah. 
Panglima 'Usamah yang muda itu menunggang, 
sedangkan Khalifah Abu Bakr yang tua itu berjalan 
kaki. Ini membuat panglima muda itu merasa serba 
salah dan malu, lalu berkata: "Wahai khalifah 


11 Dikeluarkan oleh Muslim. 

Rasulullah! Silalah naik kenderaan ini atau saya turun 
sahaja." 

Tetapi Khalifah Abu Bakr bersumpah: "Demi Allah, 
jangan turun! Demi Allah. Aku tidak akan naik 
kenderaan. Apa salahnya aku cemarkan dua tapak 
kakiku dengan debu sebentar untuk Sabilullah." 

Kemudian Khalifah Abu Bakr berfikir bahawa beliau 
sangat memerlukan kepada Sayyidina 'Umar, kerana 
beliau sedang memikul beban Khalifah yang berat, 
tetapi Sayyidina 'Umar di waktu itu hanya merupakan 
seorang perajurit dalam angkatan tentera yang 
dipimpin oleh 'Usamah. Oleh itu, beliau harus 
meminta izin dari ketuanya 'Usamah. Lalu beliau 
berkata kepada 'Usamah: "Jika engkau fikir engkau 
boleh menolongku dengan 'Umar, silalah engkau 
buat keputusan." 

Ya Allah, dia boleh berkata: Jika engkau fikir 
engkau boleh menolongku dengan 'Umar, silalah 
engkau buat keputusan. 

Itulah kemuncak-kemuncak yang amat tinggi yang 
tidak dapat dicapai melainkan dengan iradat Allah 
menerusi tangan rasuI-Nya. 

Vmar Mengikut Jejak Rasulullah Menghormati Golongan 
Abdi 

Kemudian roda zaman berlalu, Sayyidina 'Umar ibn 
al-Khattab memegang jawatan Khalifah. Beliau telah 
melantik 'Ammar ibn Yasir selaku gabenor Kufah. 

Satu masa ada rombongan menunggu di pintu 
untuk bertemu dengan Khalifah 'Umar. Mereka ialah 
Suhail ibn 'Amr ibn al-Harith ibn Hisyam, Abu Sufyan 
ibn Harb dan sekumpulan pembesar-pembesar 
Quraisy yang terpaksa memeluk Islam. Kemudian 
yang diizinkan masuk sebelum mereka ialah Syuhayb 
dan Bilal kerana kedua-dua mereka merupakan 
orang-orang dari barisan pertama yang memeluk 
agama Islam juga merupakan para pahlawan dalam 
Peperangan Badar. Ini membuat Abu Sufyan amat 
tersinggung, lalu berkata dengan emosi jahiliyahnya: 

"Aku tak pernah lihat seperti hari ini. la izinkan 
hamba-hamba itu masuk menemuinya dan 
meninggalkan kita sekalian menunggu di pintunya." 

Lalu kawannya yang telah memahami hakikat Islam 
itu berkata: 

"Wahai sekalian yang hadir! Demi Allah aku 
nampak tanda-tanda marah di muka kamu. Jika kamu 
marah, maka marahlah kepada diri kamu sendiri. Dulu 
orang-orang itu diseru kepada agama Islam dan kamu 
juga diseru kepadanya, tetapi orang-orang itu 
menyambut seruan itu dengan segera, sedangkan 
kamu sekalian lambat dan lewat. Bagaimana nanti jika 
orang-orang itu dipanggil pada hari Qiamat, 
sedangkan kamu ditinggalkan begini?" 12 


12 Dari buku ^ 4^Uia.yi 


Sayyidina 'Umar telah menetapkan habuan kepada 
'Usamah bin Zayd lebih besar dari habuan kepada 
anaknya Abdullah ibn 'Umar. Apabila ditanya oleh 
Abdullah tentang sebab perbezaan itu beliau 
menjawab: 

"Wahai anakku! Zayd r.a. itu adalah orang yang 
lebih dikasihi Rasulullah s.a.w. dari bapamu dan 
'Usamah r.a. lebih dikasihi Rasulullah s.a.w. dari 
dirimu, kerana itulah aku utamakan kasih Rasulullah 
s.a.w. mengatasi kasihku." 13 

Sayyidina 'Umar berkata demikian kerana beliau 
tahu bahawa kasih Rasulullah s.a.w. itu ditimbang 
dengan neraca langit. 

Penghormatan Vmar Kepada 'Ammar Dan Bilal 

• Khalifah 'Umar telak menghantar 'Ammar untuk 
memeriksa Khalid ibn al-Walid seorang panglima yang 
berjaya dari keturunan bangsawan. 'Ammar telah 
memberkaskannya dengan kainnya, dan menurut satu 
riwayat, 'Ammar telah mengikatkannya dengan 
serbannya. Apabila 'Ammar selesai memeriksanya dan 
ternyata ia tidak bersalah, ia terus membuka 
ikatannya itu dan mengenakan kembali serban di 
kepala Khalid dengan tangannya, sedangkan Khalid 
tidak merasa tersinggung dengan perbuatan 'Ammar 
itu, kerana ia sedar bahawa 'Ammar itu sahabat 
Rasulullah s.a.w. dari angkatan pertama yang 
memeluk Islam dan disanjung tinggi olehnya. 

Sayyidina 'Umar pernah menyifatkan Sayyidina Abu 
Bakr sebagai "penghulu kita yang telah 
memerdekakan penghulu kita." Ia maksudkan 
dengan penghulu kita yang akhir itu ialah Bilal, yang 
dahulunya hamba kepada Umayyah ibn Khalaf. Dia 
telah mengazabkan Bilal dengan penyeksaan yang 
teruk sehingga ia dibeli oleh Abu Bakr dan 
dimerdekakannya dari perhambaan. Bilal inilah yang 
dikatakan oleh 'Umar ibn al-Khattab sebagai 
"penghulu kita." 

Penghormatan 'Umar Kepada Salim Maula 
Abu Khuzayfah 

Sayyidina 'Umar juga yang pernah berkata, "Jika 
Salim Maula (bekas hamba) Abu Huzayfah masih 
hidup, nescaya aku lantikkannya menjadi Khalifah." 

Beliau mengeluarkan kata-kata ini, sedangkan 
beliau tidak melantik Sayyidina 'Uthman, tidak pula 
Sayyidina Ali, tidak pula Talhah dan tidak pula az- 
Zubayr, malah ia mencalonkan enam orang bagi 
jawatan itu untuk diputuskan dalam Syura tanpa 
menentukan salah seorang dari mereka. 

Ali ibn Abu Talib - karramahahu wajhahu - telah 
menghantar 'Ammar dan al-Hasan ibn Ali kepada 
penduduk Kufah untuk meminta pertolongan mereka 
dalam perselisihan yang telah berlaku di antara beliau 
dengan Siti Aisyah r.a. Beliau berkata kepada mereka: 
"Aku tahu dia itu isteri Nabi kamu s.a.w. dunia dan 


13 


Dikeluarkan oleh at-Tirmizi. 

Akhirat, tetapi Allah mahu menguji kamu apakah 
kamu hendak mengikut beliau atau hendak mengikut 
dia (Aisyah)." (Dikeluarkan oleh a!-Bukhari). 

Kemudian penduduk Kufah mendengar pandangan 
beliau mengenai Aisyah Ibu Para Mu'minin dan puteri 
Abu Bakr as-Siddiq r.'anhum. 

Kejujuran Dan Ketegasan Bilal Ibn Rabah 

Satu masa Bilal ibn Rabah telah diharapkan oleh 
saudara seagama dengannya iaitu Abu Ruwayhah al~ 
Khathami supaya menjadi orang tengah untuk 
berkahwin dengan wanita dari satu kaum dari negeri 
Yaman. Bilal berkata kepada mereka: 

"Saya Bilal ibn Rabah dan ini saudara saya Abu 
Ruwayhah. la seorang yang buruk dari segi akhlak 
dan agama. Oleh itu, jika anda sekalian sudi 
mengahwinkannya, maka kahwinkannya, dan jika 
anda sekalian tidak mahu menerimanya, maka 
tinggalkannya." 

la tidak menipu mereka dan tidak menyembunyikan 
keaiban saudaranya, malah ia tidak menyebut bahawa 
dirinya orang tengah dan tidak lupa bahawa dia 
bertanggungjawab di hadapan Allah terhadap apa 
yang dikatakannya. Oleh itu, kerana mereka percaya 
kepada kejujuran Bilal, mereka bersetuju 
mengahwinkan anak mereka dengan Abu Ruwayhah. 
Cukuplah bagi mereka Bilal bekas hamba dari bangsa 
Habsyi itu menjadi orang tengahnya dan Abu 
Ruwayhah seorang Arab yang berketurunan mulia. 

****** 

Nilai Rabbani Telah Mengangkat Bekas r bekas Hamba 
Ketaraf Tokoh-tokoh Ahli Perundangan Islam 
Yang Terbilang 

Hakikat nilai yang agung ini telah bertunjang kukuh 
di dalam masyarakat Islam di zaman itu, dan terus 
kukuh berabad-abad lamanya walaupun menghadapi 
berbagai- bagai faktor kejatuhan. Apabila disebut 
Abdullah ibn 'Abbas, maka akan disebut bersamanya 
'Ikrimah, bekas hambanya. Begitu juga apabila 
disebut Abdullah ibn 'Umar akan disebut bersamanya 
Nafi 7 bekas hambanya, dan apabila disebut Anas ibn 
Malik akan disebut bersamanya Ibn Sirin bekas 
hambanya, dan apabila disebut Abu Hurayrah akan 
disebut bersamanya Abdul Rahman ibn Hurmuz bekas 
hambanya. Di Basrah bekas hamba yang terkenal 
ialah al-Hasan al-Basri, di Makkah ialah Mujahid ibn 
Jabr, 'Ata' ibn Rabah dan Tawus ibn Kisan. Mereka 
adalah tokoh-tokoh Ahli Fiqah. Di Mesir tokoh yang 
memegang jawatan mufti di zaman Khalifah 'Umar 
ibn Abdul Aziz ialah Yazid ibn Abu Habib iaitu bekas 
hamba hitam dari Dungulah. 14 


14 Diambil daripada buku "Abu Hanifah" oleh UstazAbdui Halim 
ai-Jundi. 


Di Zaman Kebelakangan Nilai Rabbani Di Dalam Negeri- 
negeri Islam Telah Diganti Semula 
Dengan Nilai Jahiliyah 

Neraca langit terus menerus mengangkatkan Ahli 
at-Taqwa walaupun mereka tidak mempunyai 
sebarang nilai bumi. Dan neraca ini tidak terangkat 
dari bumi melainkan dalam zaman kebelakangan ini, 
iaitu selepas pengaruh jahiliyah menguasai seluruh 
dunia, di mana setiap orang dinilai dengan jumlah 
dolar simpanannya seperti di Amerika kepala negeri- 
negeri blok Barat, atau setiap orang dinilai tidak lebih 
dari alat dalam aliran materialisme seperti Russia 
kepala negeri-negeri blok Timur. Sementara di negeri- 
negeri Islam pula, pengaruh jahiliyah yang pertama 
kembali menguasai negeri-negeri itu. Suara seruan- 
seruan perkauman yang telah dibasmikan oleh Islam 
kembali menentang dan meleburkan neraca langit 
dan membawa negeri-negeri itu kepada nilai-nilai 
jahiliyah yang tidak ada hubungan dengan iman dan 
taqwa. 

Harapan hanya terletak pada da'wah Islamiyah 
untuk menyelamatkan seluruh umat manusia sekali 
lagi dari jahiliyah. Semoga di tangannya nanti akan 
terlaksana kelahiran baru umat manusia seperti 
kelahiran yang telah disaksikan mereka buat pertama 
kalinya yang dibawa oleh peristiwa yang telah 
diceritakan oleh permulaan surah ini untuk 
mengumumkan kelahiran itu dalam ayat-ayat yang 
pendek, tegas dan agung. 

****** 

(Pentafsiran ayat-ayat 17 - 23) 

Manusia Kafir Lupa Daratan Dan Asal Usul Kejadian 

Setelah menjelaskan hakikat yang agung itu 
menerusi peristiwa Ibn Ummu Maktum di permulaan 
surah ini, Al-Qur'an melahirkan, dalam bahagian yang 
kedua kehairanannya terhadap manusia yang enggan 
menerima hidayat, menolak keimanan dan 
memandang rendah da'wah kepada Allah, la 
hairankan sikap mereka yang kafir dan tidak 
mengingati asal-usul kejadian mereka, dan tidak 
memikirkan betapa besarnya keperihatinan dan 
pemeliharaan Allah terhadap mereka dalam segenap 
peringkat perkembangan hidup mereka, dari 
permulaan jadi hingga mati, la hairankan perbuatan 
mereka yang tidak menunaikan kewajipan-kewajipan 
mereka terhadap Allah Pencipta, Pemelihara dan 
Penghisab. 



"Wajarlah manusia itu dibunuhi "(17) 

Yakni ia wajar dibunuh; kerana tindak-tanduknya 
yang ganjil. Ungkapan ini merupakan ungkapan 
memburuk dan mengeji manusia yang telah 
melakukan satu perbuatan yang wajar dibunuh 
kerana terlalu hina dan kejinya. 

"Alangkah besar kekufurannya. "( 1 7) 


Alangkah kejinya perbuatan mereka yang 
mengingkari Allah dan lupakan asal-usul kejadiannya. 
Andainya mereka mengenangkan asal-usul mereka 
tentulah mereka bersyukur kepada Pencipta mereka. 
Dan tentulah mereka bersikap rendah diri di dunianya 
dan mengenangkan Akhiratnya. Jika tidak mengapa 
mereka bersikap angkuh dan berpaling dari da'wah 
Allah? Bagaimana asal-usul mereka dan bagaimana 
asal mula mereka? 

"Dari bahan apakah ia diciptakan Aliah? "(18) 


Asal-usul mereka sangat rendah dan kerdil. Nilai diri 
mereka hanya diambil dari limpah kurnia Allah dan 
dari tadbir dan perencanaan-Nya: 




"Allah ciptakannya dari nutfah dan menentukan 
perencanaan terhadapnya. "( 1 9) 


Allah Mengumiakan Segala Kemudahan Yang Diperlukan 
Manusia Dari Detik Pertama Ia Diwujudkan Hingga 
Kedetik Akhir Hayatnya 

Yakni Allah menciptakan manusia dari bahan yang 
tidak mempunyai nilai. Dan Aliahlah yang 
mengaturkan kejadian-kejadiannya dengan 
perencanaan dan penciptaanNya yang rapi hingga ia 
menjadi makhluk yang sempurna dan mulia. Berkat 
limpah kurnia-Nya, manusia yang berasal-usui yang 
rendah dapat meningkat ke darjat yang tinggi hingga 
alam bumi dengan segala isi kandungannya 
diciptakan untuk faedahnya. 



"Kemudian Dia memudahkannya memilih jalan."(20) 

Yakni Allah memudahkan jalan kehidupan atau 
jalan hidayat di samping memberikannya kemudahan 
bertindak dengan sifat-sifat bakat-bakat dan 
kesediaan-kesediaan yang ada pada dirinya sama ada 
untuk perjalanan hidupnya atau untuk mencari 
hidayat di dalam hidupnya, dan sesudah tamat 
perjalanannya ia akan kembali kepada kesudahan 
yang diterima oleh setiap yang hidup tanpa pilihan 
dan tanpa kesempatan melainkan dirinya: 



"Kemudian Dia mematikannya dan 

mengkebumikannya. "(2 1 ) 

Kesudahan manusia sama dengan permulaannya; 
semuanya terletak di tangan kekuasaan Allah yang 
melahirkannya ke alam al-wujud apabila la kehendaki 
dan menamatkan riwayat hidupnya apabila la 
kehendaki, la jadikan kuburnya di dalam bumi sebagai 
menghormatinya. Mayatnya tidak ditinggalkan di 


muka bumi untuk makanan binatang-binatang buas, 
malah dalam jiwanya telah ditanamkan 
kecenderungan semulajadi untuk melindungi dan 
mengkebumikan mayat-mayatnya. Itulah sebahagian 
dari tadbir dan perencanaan Allah. 

Hingga apabila sampai ketika yang ditentukan 
iradat-Nya, ia akan dihidupkannya kembali untuk 
tujuan yang telah diaturkan-Nya. 



"Kemudian apabila Dia kehendaki Dia akan 
membangkitkannya kembaii. "(22) 


Manusia tidak dibiarkan sia-sia dan percuma, la 
tidak pergi, tanpa Hisab dan Balasan. Tetapi apakah 
engkau melihatnya telah bersedia untuk 
menghadapinya? 







"Tidak sekali-kali begitu ; manusia belum lagi melaksanakan 
apa yang diperintahkan-Nya. "(23) 


Manusia Umumnya Belum Lagi Menyempurnakan Segala 
Perintah Allah 


Manusia umumnya iaitu seluruh individunya dan 
seluruh generasinya belum lagi melaksanakan apa 
yang diperintahkan Allah hingga ke akhir detik 
hayatnya. Itulah saranan yang disampaikan oleh 
ungkapan 5^. Tidak sekali-kali begitu, manusia masih 
cuai, tidak menunaikan kewajipannya, tidak 
mengingatkan asal-usul kejadiannya dengan ingatan 
yang sebenar, tidak bersyukur kepada Allah dengan 
kesyukuran yang sebenar, tidak menggunakan 
perjalanannya di dunia ini untuk membuat persediaan 
bagi menghadapi Hari Hisab dan Balasan. Beginilah 
keadaan manusia pada keseluruhannya, sedangkan 
kebanyakan mereka pula menolak dan menentang 
hidayat. 

•****■** 


(Pentafsiran ayat-ayat 24-32) 

Setelah menyentuh kejadian manusia, Al-Qur'an 
menyentuh pula dalam bahagian ayat-ayat yang baru 
tentang mengapa manusia tidak melihat, kepada 
makanannya dan kepada makanan ternakannya 
dalam perjalanan hidup ini? Makanan merupakan 
salah satu keperluan yang diciptakan Allah untuk 
manusia: 

"Kemudian hendaklah manusia memerhatikan 
makanannya(24). Sesungguhnya Kami telah mencurahkan 
air dengan curahan yang lebat(25). Kemudian Kami 
belahkan bumi dengan belahan yang sempurna(26). Lalu 
Kami tumbuhkan padanya biji-bijian (2 7). Anggur dan sayur- 
sayuran (28). Zaitun dan kurma. "(29) 



" Dan kebun-kebun yang merimbun subur(30). Serta buah- 
buahan dan rumput-rampai(31). Untuk kenikmatan kamu 
dan ternakan kamu. "(32) 


Kisah Makanan Manusia 


Inilah kisah penciptaan makanan manusia, la 
diperincikan peringkat demi peringkat. Hendaklah 
manusia memikirkan persoalan makanan ini. Apakah 
ada tangan kekuasaan yang lain, yang mencipta dan 
mengaturkan makanan itu? Sesungguhnya tangan 
kekuasaan yang mencipta dan melahirkan manusia ke 
alam wujud dan mengaturkan kisah-kisah hidupnya 
dengan indah itulah juga tangan kekuasaan yang 
mencipta dan mengeluarkan makanannya serta 
mengaturkan kisah kejadian makanan dengan indah! 




"Kemudian hendaklah manusia memerhatikan pula 
makanannya. "(24) 


Makanan merupakan suatu yang paling dekat dan 
rapat dengan manusia dan paling perlu kepadanya. 
Perhatikanlah kepada makanan ini. la sentiasa mudah, 
perlu, siap sedia dan berulang. Perhatikanlah kepada 
kisahnya yang aneh dan mudah, dan kerana ia begitu 
mudah diperolehi, manusia lupakan keanehannya. 
Kisah makanan merupakan satu mu'jizat seperti 
giamatnnnngudrat Tuhan yang menciptakannya: 





"Sesungguhnya Kami telah mencurahkan air dengan 
curahan yang lebat. "(25) 


Curahan air dalam bentuk hujan merupakan satu 
perkara yang diketahui oleh semua manusia di 
segenap masyarakat dari segala peringkat ilmu 
pengetahuan dan pengalaman. Hakikat ini 
merupakan satu hakikat yang dapat dibicarakan oleh 
semua orang. Tetapi setelah manusia mencapai 
banyak kemajuan dalam ilmu pengetahuan, mereka 
dapat memahami ayat ini dengan pengertian yang 
lebih jauh dan lebih tua dari sejarah hujan yang 
berulang-ulang turun pada hari ini yang dapat dilihat 
oleh semua orang itu. Andaian yang paling dekat 
sekarang untuk mentafsirkan kewujudan lautan- 
lautan besar, di mana airnya mengwap kemudian 
turun kembali dalam bentuk air hujan, ialah Iautan- 


lautan ini pada mulanya adalah terbentuk di langit di 
atas kepala kita, kemudian ia dicurahkan ke bumi 
dengan curahan yang lebat. 

Sehubungan dengan ini, salah seorang ahli sains 
zaman ini telah berkata: 

"Jika betul darjah kepanasan bumi semasa ia 
berpisah dari matahari ialah kira-kira 12,000 darjah, 
atau jika darjah kepanasan permukaan bumi 
sepanas itu, maka tentulah semua unsur di waktu 
itu bebas dan kerana itu tidak mungkin wujudnya 
sebarang percantuman kimia yang penting. Apabila 
bumi atau bahagian-bahagian yang membentukkan 
bumi itu beransur-ansur sejuk, barulah berlaku 
percantuman-percantuman kimia dan terbentuklah 
sel alam yang kita kenali sekarang ini. Unsur-unsur 
oksigen dan unsur hidrogen tidak mungkin 
bercantum melainkan apabila kepanasan itu turun 
kepada 4,000° F. Pada paras inilah unsur-unsur itu 
bersatu membentuk air yang kita kenali sekarang 
sebagai hawa bumi. Pada masa itu tentulah air itu 
sangat besar dan seluruh lautan berada di langit. 
Dan semua unsur yang masih belum bercantum 
berada dalam bentuk gas-gas di udara. Setelah air 
itu terbentuk di udara luar, maka ia pun gugur ke 
bumi, tetapi ia tidak dapat sampai ke bumi kerana 
darjah kepanasan berhampiran dengan bumi itu 
lebih tinggi dari kepanasan yang dalam jarak ribuan 
batu. Dan sudah tentu sampailah pula masanya, di 
mana banjir dapat sampai ke bumi dan terbang 
semula dari bumi dalam bentuk wap. Dan oleh 
kerana lautan-lautan itu berada di udara, maka 
banjir-banjir yang berlaku di waktu itu bersama 
kepanasan yang semakin sejuk itu adalah di luar 
dugaan, dan arus air itu berjalan bersama hancuran 
(batu-batu kulit bumi) hingga akhir". 15 

Andaian ini - walaupun, kami tidak bermaksud 
mengulaskan nas Al-Qur'an dengannya - adalah 
meluaskan pandangan kita terhadap pengertian nas 
Al-Qur'an itu dan terhadap sejarah curahan air hujan 
yang lebat yang diterangkan ayat ini. Mungkin 
andaian ini betul dan mungkin pula ada andaian- 
andaian lain mengenai asal-usul air di bumi, dan nas 
Ai-Qur'an itu tetap sesuai untuk berbicara dengan 
semua manusia di setiap zaman dan di setiap 
generasi. 

Itulah permulaan kisah makanan: 

"Sesungguhnya Kami telah mencurahkan air dengan 
curahan yang lebat. "(25) 

Tiada siapa pun yang mendakwa bahawa dia telah 
menciptakan air dengan mana-mana rupa bentuknya 
dan menyebut sejarah bilakah penciptaan air itu 
berlaku. Begitu juga tiada siapa yang mendakwa dia 


75 Dari buku "Man Does Not Stand Alone" karangan A. Cressy 
Morrison, terjemahan Mahmud Soleh al-Falaki dengan judul 

telah mencurahkan air ke atas bumi dengan lebat 
supaya kisah makanan itu berlangsung secara ini. 



"Kemudian Kami belahkan bumi dengan belahan yang 
sempurna. "(26) 

Kisah Air Hujan Dan Tumbuh-tumbuhan Yang Membelah 
Bumi 

Ini merupakan peringkat kedua selepas curahan air 
hujan. Kenyataan ini sesuai untuk dihadapkan kepada 
manusia primitif yang melihat air hujan mencurah dari 
langit dengan kuasa yang bukan dari kuasanya dan 
dengan tadbir yang bukan dari tadbirannya, 
kemudian ia melihat air itu membelah bumi dan 
meresap ke dalamnya atau melihat tunas tumbuh- 
tumbuhan membelah bumi dengan qudrat Allah 
Pencipta, dan tumbuh subur di permukaannya dan 
menghulurkan batang dan dahan-dahannya ke udara, 
sedangkan ia sangat kecil dan kerdil dan tanah di 
atasnya sangat berat, tetapi tangan kekuasaan 
Pencipta telah membelahkan bumi untuknya dan 
menolongnya untuk menembusi tanah yang berat itu 
kerana ia sendiri terlalu lembut dan kecil. Ini adalah 
satu mu'jizat yang dapat dilihat oleh setiap orang 
yang memerhatikan kemunculan tumbuh-tumbuhan 
itu dari dalam tanah dan merasakan ada di sebaliknya 
cetusan kekuatan yang tersembunyi dalam tumbuh- 
tumbuhan yang lembut itu. 

Maksud Pembelahan Bumi Mengikut Andaian Sains 

Apabila pengetahuan manusia bertambah tinggi, ia 
mungkin membentuk satu pandangan baru tentang 
maksud nas ini. Mungkin pembelahan bumi untuk 
menumbuhkan tumbuh-tumbuhan itu lebih lama 
sejarahnya dari apa yang kita fikir. Mungkin maksud 
dari pembelahan bumi ialah kehancuran batu-batu 
kulit bumi akibat banjir-banjir besar yang dikatakan 
oleh andaian ilmiyah yang tersebut tadi, juga akibat 
dari berbagai-bagai faktor, udara yang diandaikan 
oleh ahli-ahli sains sekarang, yang turut bekerjasama 
menghancurkan batu-batu pejal yang membalut dan 
menjadi kulit bumi, hingga pada akhirnya 
mewujudkan lapisan-lapisan tanah lanar atau lumpur 
yang sesuai untuk tanaman-tanaman. Ini merupakan 
satu kesan dari kesan-kesan sejarah curahan air yang 
lebat. Pentafsiran ini lebih sesuai dengan susunan- 
susunan perkembangan yang dibayangkan oleh ayat- 
ayat ini. 

Sama ada andaian itu atau andaian ini atau 
andaian-andaian yang lain yang telah berlaku, namun 
yang menjadi peringkat yang ketiga dalam kisah 
makanan manusia ialah keluarnya tumbuh-tumbuhan 
yang berbagai-bagai jenis. Dan di antara yang 
tersebut di sini ialah jenis tumbuh-tumbuhan yang 
lebih dekat kepada fahaman orang-orang yang 
dihadapkan ayat ini serta menjadi makanan umum 
manusia dan haiwan: 



'Lalu Kami tumbuhkan padanya biji-bijian. "(27) 


laitu meliputi semua jenis biji-bijian yang dimakan 
manusia dan haiwan. 



"Anggur dan sayur-sayuran(28). Zaitun dan kurma(29). Dan 
kebun-kebun yang merimbun subur(30). Serta buah-buahan 
dan rumput-rampai. "(3 7 ) 

Anggur ialah zabib muda yang terkenal. Kalimat 
4-*-^ ialah sayuran yang dimakan segar dan dipotong 
sekali demi sekali. Zaitun dan kurma merupakan dua 
jenis makanan yang terkenal kepada setiap orang 
Arab. Kebun-kebun yang merimbun subur ialah 
kebun-kebun yang mengandungi pokok-pokok buah- 
buahan yang dikelilingi dengan dinding-dinding atau 
pagar-pagar. Kalimat M mengikut andaian yang 
terkuat ialah "rumput-rumpai yang dimakan 
ternakan". Inilah jenis tumbuh-tumbuhan yang 
ditanya oleh 'Umar ibn al-Khattab, kemudian ia 
menarik balik pertanyaan itu dengan menyalahkan 
dirinya. Hal ini telah diulaskan dalam Surah an- 
Naazi'aat. Kami tidak perlu menambahkan apa-apa 
lagi di sini. 


Ciptaan Benih-benih Tumbuhan Di Luar 
Kefahaman Manusia 


Demikianlah kisah makanan dan semuanya adalah 
dari ciptaan tangan qudrat yang menciptakan 
manusia itu sendiri. Manusia tidak boleh mendakwa 
ada tangan qudrat yang lain yang turut dalam 
penciptaan itu, baik dalam apa peringkat 
perkembangannya sekalipun, hingga biji-biji dan 
benih-benih yang ditabur di bumi itu juga bukan dari 
ciptaan dan rekaannya. Mu'jizat dalam ciptaan benih- 
benih itu adalah di luar kefahaman dan tanggapan 
manusia. Tanah di hadapannya hanya sama sahaja, 
tetapi benih-benih dan biji-biji berlainan dan masing- 
masing mengeluarkan buahnya di petak-petak bumi 
yang berdekatan. Semuanya dijirus dengan air yang 
sama, tetapi tangan qudrat Ilahi telah 
mempelbagaikan tumbuh-tumbuhan dan buahan itu, 
dan memelihara di dalam biji benih yang kecil itu 
segala sifat-sifat ibunya yang melahirkannya, 
kemudian sifat-sifat ini dipindahkan kepada anak 
yang dilahirkannya. Semua sifat-sifat itu tersembunyi 
dari pengetahuan manusia. Mereka tidak mengetahui 
rahsianya dan tidak pula membuat apa-apa keputusan 
terhadapnya. Dan seterusnya mereka tidak pula 
dirundingi dalam mana-mana urusannya. Inilah kisah 
makanan yang dikeluarkan tangan qudrat Allah. 





u-" 


.myy ^ j 

" Untuk kenikmatan kamu dan temakan kamu"(32) 


sehingga kepada suatu masa yang tertentu. Dan 
selepas itu satu peristiwa akan mengiringi kenikmatan 
itu, iaitu peristiwa yang wajar difikir oleh manusia 
sebelum ia berlaku. 

(Pentafsiran ayat-ayat 33 - 42) 



* Kemudian apabila tiba Qiamat yang gegak-gempita(33). 
Pada hari itu : setiap orang lari dari saudaranya. (34) Dari ibu 
dan bapanya(35). Dari isteri dan anak-anaknya(36). Pada hari 
itu, setiap orang dari mereka sibuk dengan diri masing- 
masing. "(37) 



"Pada hari itu, muka orang-orang (Mu'min) berseri-seri(38). 
Senyum ketawa dan gembira(39). Pada hari itu, muka orang- 
orang (kafir) comot berdebu(40). Di seiubungi suram- 
muram(41). Merekalah orang-orang kafir yang derhaka."(42) 


Kisah Kesudahan Hidup Yang Penuh Nikmat 


Inilah kesudahan hidup dalam kenikmatan, inilah 
kesudahan yang sesuai dengan perencanaan Ilahi 
yang panjang masanya dan pentadbiran Ilahi yang 
merangkumi setiap langkah dan peringkat penciptaan 
manusia. Dalam pemandangan ini terdapat 
penghabisan yang sesuai dengan pemandangan 
bahagian pertama surah ini yang menggambarkan 
seorang yang datang tergesa-gesa. . menemui 
Rasulullah s.a.w. dengan hati yang takut kepada 
Allah, dan menggambarkan pembesar-pembesar 
Quraisy yang angkuh dan menolak da'wah. Dan kini 
kedua-dua mereka sedang berada dalam 
pertimbangan neraca Allah. 




"Kemudian apabila tiba Qiamat yang gegak-gempita."(33) 


"teUair ialah bunyi yang gegak-gempita yang 
hampir-hampir menembusi telinga ketika ia 
membelah udara dan sampai ke dalam telinga dengan 
bunyi yang kuat dan mendesak. Dengan nada yang 
keras ini, Al-Qur'an mengadakan persediaan untuk 
menayangkan pemandangan selanjutnya iaitu 
pemandangan setiap individu lari dari orang-orang 
yang paling dekat dan mesra dengannya. 


Hari Manusia Melarikan Diri Dari Ibu Bapa , Adik-beradik, 
Isteri Dan Anak-anak 



"Pada hari itu, setiap orang lari dari saudaranya(34). Dari ibu 
dan bapanya(35). Dari isteri dan anak-anaknya. "(36) 

Dulu orang-orang ini mempunyai pertalian dan 
hubungan yang tidak mungkin terputus, tetapi gegak- 
gempita Qiamat yang amat dahsyat itu telah 
mengoyak dan mencaing-caingkan semua hubungan 
dan pertalian yang mesra itu. 

Kehuru-haraan di dalam pemandangan ini ialah 
kehuru-haraan jiwa yang mengerikan seseorang, dan 
memisahkannya dari lingkungannya dan 
menyeksakannya dengan begitu dahsyat Setiap 
orang sibuk dengan dirinya dan cukup dengan 
kerungsingan dan masalah masing-masing. Mereka 
tidak mempunyai kelebihan tenaga dan fikiran untuk 
dibelikan kepada orang lain: 

A ** 

s' ** 

"Pada hari itu, setiap orang dari mereka sibuk dengan urusan 
diri masing-masing. "(37) 




Bayangan-bayangan makna yang tersembunyi di 
sebalik ungkapan ini adalah amat mendalam dan 
jauh. Tidak ada ungkapan yang lebih pendek dan 
lebih syumul dari ungkapan ini untuk 
menggambarkan kerungsingan yang mengongkong 
perasaan dan hati manusia: 




"Pada hari itu, setiap orang dari mereka sibuk dengan urusan 
diri masing-masing. "(37) 16 


Itulah keadaan seluruh manusia dalam huru-hara 
hari itu ketika berlaku Qiamat yang gegak gempita 
itu. Setelah itu. Aliah menggambarkan pula keadaan 
orang-orang Mu'min dan keadaan orang-orang kafir 
setelah dinilai dan ditimbangkan dengan neraca Allah 
di sana: 



"Pada hari itu, muka orang-orang (Mu'min) berseri-seri(38). 
Senyum ketawa dan gembira."(39) 


16 Dari kitab 3 j aaLl* 

Kisah Wajah-wajah Yang Membayangkan Nasib Yang 
Gemilang Dan Nasib Yang Malang 

Inilah wajah-wajah yang berseri-seri riang gembira, 
yang menaruh harapan pada Allah, yang merasa 
begitu tenang kerana mendapat keredhaan Allah. 
Mereka begitu gembira kerana terselamat dari 
malapetaka Qiamat yang gegak gempita itu. Mereka 
begitu gembira kerana mengetahui kedudukan 
mereka yang berbahagia setelah merempuh huru- 
hara yang dahsyat itu. 



" Pada hari itu, muka orang-orang (kafir) comot berdebu (40). 
Diselubungi suram-muram(41). Merekalah orang-orang kafir 
yang derhaka. "(42) 


Wajah golongan ini pula diselubungi debu-debu 
duka nestapa dan penyesalan, diliputi suram-muram 
yang membayangkan kehinaan, kerana mereka telah 
menyedari kejahatan-kejahatan yang telah dilakukan 
mereka dan kerana mereka telah yakin terhadap 
balasan yang akan diterima mereka. 

"Mereka (ah orang-orang kafir yang derhaka "(42) 

yang tidak beriman kepada Allah dan kepada 
perutusan-perutusan-Nya, yang melanggar batasan 
Allah dan mencabul larangan-larangan-Nya. 

Di atas wajah-wajah dari dua golongan itu terlukis 
nasib kesudahan masing-masing. Rupa paras wajah- 
wajah itu terlukis dari celah-celah susunan kata-kata 
dan ungkapan-ungkapan ayat-ayat itu. Wajah-wajah 
itu seolah-olah muncul di depan kita kerana kekuatan 
pengungkapan Al-Qur'an dan kehalusan sentuhan- 
sentuhannya. 



Dengan susunan itu, selaraslah gambaran bahagian 
pertama dengan gambaran bahagian akhir. Bahagian 
pertama menjelaskan hakikat nilai atau neraca, dan 
bahagian akhir menjelaskan hasil penilaian neraca itu. 
Surah yang pendek ini menjadi satu surah yang 
tersendiri atau unik dengan pengemblengannya yang 
mengandungi berbagai-bagai hakikat yang besar, 
pemandangan-pemandangan, nada-nada dan 
saranan-saranan yang beraneka ragam yang memberi 
penjelasan yang cantik dan halus. 


****** 




